Diari Oficial de la Generalitat Valenciana


Sumari del DOGV 2800, del 26-07-1996 (1996/838918)

RESOLUCIÓ de 27 de maig de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 8 de març de 1996, relatiu a l'aprovació definitiva de la modificació puntual número 1 de les normes subsidiàries del municipi de Jacarilla
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2800

Data del DOGV
:   26-07-1996

Secció del DOGV
:   ALTRES DISPOSICIONS

Número del document
:   1996/838918


Data del document
:   27-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 27 de maig de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 8 de març de 1996, relatiu a l'aprovació definitiva de la modificació puntual número 1 de les normes subsidiàries del municipi de Jacarilla.   
La Comissió Territorial d'Urbanisme, en la sessió del dia 8 de març de 1996, va adoptar l'acord següent:  
«Vist l'expedient de referència i d'acord amb els següents:  
Antecedents de fet  
Primer  
L'Ajuntament, en la sessió plenària de 26 de setembre de 1994, va acordar-ne l'aprovació provisional, després de complir els tràmits d'aprovació inicial, el 25 d'abril de 1994, i exposició pública, mitjançant anuncis apareguts en el Butlletí Oficial de la Província, de 31 de maig de 1994, en el Diari Oficial de la Generalitat Valenciana, de 3 de juny de 1994, i en un dels diaris de major difusió provincial, el 21 de maig de 1994, sense que s'hagen presentat al·legacions.   
Segon  
La documentació està integrada per memòria (informativa i justificativa) i normes urbanístiques.  
Tercer  
La finalitat d'aquest expedient és la modificació de la regulació prevista en les normes urbanístiques de las normes subsidiàries del municipi, quant als balcons i miradors.  
Es justifica en el fet que la posada en execució de les normes subsidiàries de planejament, aprovades pel que fa al sòl urbà-1 el 19 de desembre de 1993, "han comportat l'aparició d'algunes incongruències amb el model tradicional d'edificació, i una d'aquestes es la que es pretén modificar", la que fa referència a l'alçada mínima dels balcons o miradors sobre la rasant de la vorera.  
Quart  
Els balcons i miradors, -que només es permeten en carrers d'amplària més gran de 6 metres i si sobreïxen com a màxim 1/10 de l'amplària del carrer sense ultrapassar les voreres- en les normes subsidiàries de planejament vigents han d'estar com a mínim a 4,20 metres sobre la rasant de les voreres. Es proposa que aqueixa alçada mínima es rebaixe a 3,50 metres. Per als balcons, es proposa que no ultrapassen les voreres, menys 20 centímetres.  
Consideracions tecnicojurídiques  
Primera  
La tramitació s'estima correcta d'acord amb el que estableixen l'article 114 per remissió de l'article 128.1 del Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles del 125 al 130 del Reglament de Planejament per remissió del 161.1 del mateix text legal.  
Segona  
La documentació s'estima completa de conformitat amb l'article 72.4 del Text Refós de 1992 i els articles 37 al 42 del Reglament de Planejament, atés l'abast de la proposta presentada.  
Tercera  
Convé advertir a l'Ajuntament de la conveniència d'ajustar-se, no solament pel que fa als balcons, sinó també als miradors, al màxim establit en les normes subsidiàries, menys 20 cm de l'amplària de la vorera.  
Quarta  
Per resolució, de 14 de febrer de 1996, del conseller d'Obres Públiques, Urbanisme i Transports, publicada en el Diari Oficial de la Generalitat Valenciana número 2.701, de 4 de març de 1996, s'ha concedit una pròrroga perquè els instruments de planejament que es van presentar en aquesta Conselleria d'Obres Públiques, Urbanisme i Transports abans d'haver transcorregut el primer any de vigència de la Llei Reguladora de l'Activitat Urbanística, es puguen continuar tramitant i aprovant d'acord amb les disposicions de la legislació anterior.  
Cinquena  
La Comissió Territorial d'Urbanisme és l'òrgan competent per a l'adopció d'aquest acord, a l'empara del que disposen l'article 118.3.a) del Text Refós de la Llei sobre el Règim del Sòl i Ordenació Urbana de 1992 i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, la Comissió Territorial d'Urbanisme  
ACORDA  
Aprovar definitivament la modificació puntual número 1 de les normes subsidiàries del municipi de Jacarilla. Es recomana a l'Ajuntament l'ajust dels miradors a la reculada de 20 centímetres de l'amplària de la vorera, proposa per als balcons. L'Ajuntament ha de publicar íntegrament en el Butlletí Oficial de la Província d'Alacant les ordenances i normes urbanístiques, a fi que vigesquen, d'acord amb el que estableixen l'article 124 del Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 70 de la Llei 7/1985, de 2 d'abril, Reguladora de les Bases de Règim Local. Així mateix, haurà de notificar el contingut d'aquest acord a tots interessats que apareguen en l'expedient  
Contra aquest acord, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i 23.1 del Reglament dels òrgans Urbanístics de la Generalitat Valenciana.»  
Alacant, 27 de maig de 1996.- El president de la Comissió Territorial d'Urbanisme: Fernando Modrego Caballero.